4-5วันมานี้ ผื่นขึ้นตามขาช่วง2-3วัน เเล้วไปหาก็ฉีดยาให้เเละ ก็ให้ยามาทา เเล้วให้กินยาเเก้เเพ้ค่ะ เเต่วันต่อไปก็ไม่ดีขึ้น รามมาที่เเขน ผ่นเป็นปืดเเดงๆ ขอคำเเนะนำค่ะ ควรทำยังไง กังวลมากๆ ผื่นขึ้น ตาไม่เเดง ไม่มีน้ำมูก ไม่มีไข้ ขึ้นที่เเขนเเละขาค่ะ
สวัสดีค่ะ อาการผื่นขึ้นตามแขนและขาเป็นปื้นแดงดังกล่าวมานั้น อาจจะเป็นผื่นจาก ผื่นลมพิษเฉียบพลันซึ่งมักบวม นูน แดง คัน แต่ยุบได้เองภายใน 24 ชั่วโมงไม่ทิ้งรอย ถ้าเป็นเฉียบพลันอาจคิดถึงจากสาเหตุเรื่องอาหารและยาหรือเกิดตามหลังการติดเชื้อ สาเหตุอื่นๆเช่น ผื่นแพ้ยาซึ่งมักมีผื่นคัน มีประวัติการใช้ยาใหม่ๆที่ไม่ได้ใช้มาเป็นประจำก่อนหน้านี้ ผื่นจากการติดเชื้อไวรัสกลุ่มไข้ออกผื่นเช่นไวรัสกลุ่มหัด หัดเยอรมัน ไข้เลือดออก หรือเป็นผื่นจากผื่นแพ้สัมผัสสารที่แพ้หรือก่อให้เกิดการระคายเคืองดังนั้นมีความเป็นไปได้อยู่หลายอย่าง ถ้าผื่นหลังได้ยามาไม่ดีขึ้น ไม่ยุบไปหรือคันมาก ผื่นลุกลาม ควรกลับไปพบแพทย์เพื่อตรวจซ้ำ และอาจส่งต่อแพทย์เฉพาะทางที่เกี่ยวข้องต่อไปเพื่อให้ได้การวินิจฉัยที่แน่ชัดเบื้องต้นไม่ไปแกะเกาบริเวณที่เป็น กินยาแก้แพ้แก้คันเพื่อลดอาการคันได้ ใช้น้ำเปล่าสะอาดล้างภายนอก ยังไม่ซื้อยาใดๆมาใช้เอง หลีกเลี่ยงอาหารหรือยาใดๆที่ไม่จำเป็นหรือมีความสัมพันธ์กับอาการไปก่อน